श्रीमती राजे ने पुलिस थानों के मालखानों में बरामद एवं जब्तशुदा वाहनों, शराब तथा अन्य सामान आदि के पड़े रहने पर चिंता व्यक्त करते हुए पुलिस अधीक्षकों से कहा कि वे इनके शीघ्र निस्तारण की पहल करें। मुख्यमंत्री ने इस दिशा में अलवर जिले में हुए सफल प्रयास की सराहना करते हुए सभी पुलिस अधीक्षकों को इस मॉडल को अपनाने का सुझाव दिया। उन्होंने कहा कि सालों तक भी इनका निस्तारण नहीं होने से थानों में कबाड़ का ढ़ेर लग जाता है। मुख्यमंत्री ने कहा कि थाने साफ एवं सुन्दर होने चाहिएं। उल्लेखनीय है कि अलवर में जिला पुलिस अधीक्षक ने विशेष प्रयास कर मालखानों से करीब 9 हजार वाहनों, दहेज प्रकरणों में जब्त सामान तथा तस्करी में जब्त अवैध शराब का 90 प्रतिशत निस्तारण कराने में सफलता हासिल की है।